
ROMÂNIA

JUDEŢUL BIHOR

MUNICIPIUL MARGHITA

             CONSILIUL LOCAL AL MUNICIPIULUI MARGHITA 
Proiect de hotărâre 
privind aprobarea participării Municipiului Marghita în proiectul „Servicii comunitare pentru copiii vulnerabili din Marghita și Chișlaz, județul Bihor”
Analizând temeiul juridic:


- prevederile Legii  nr.292 din 2011 a asistenței sociale, cu modificările ulterioare; 

- prevederile Legii nr.272 din 2004 privind protecția și promovarea drepturilor copilului, republicată, cu modificările și completările ulterioare;


- prevederile Legii  nr.197 din 2012 privind asigurarea calității în domeniul serviciilor sociale, cu modificările și completările ulterioare;


- prevederile Hotărârii Guvernului  nr.797 din 2017  pentru aprobarea regulamentelor-cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare;


- prevederile Ordinului Ministrului Investițiilor și Proiectelor Europene nr.2219 din 27.05.2024 privind aprobarea Ghidului Solicitantului Condiții Specifice ”Sevicii comunitare pentru copii și familii în vederea prevenirii separării și în vederea susținerii reintegrării în familie a copiilor proveniți din sistemul de protecție specială, Programul Incluziune și Demnitate socială 2021-2027”;

- prevederile art.129 alin.(2) lit.d) şi alin.(7) lit.b), art.139 alin.(1) din Ordonanța de Urgență a Guvernului României nr.57/2019 privind Codul administrativ, cu modificările și completările ulterioare;
Având în vedere: 
- referatul de aprobare al primarului Municipiului Marghita înregistrat cu nr.8038 din 16.07.2024, în calitate de inițiator al proiectului de hotărâre; 
- raportul de specialitate înregistrat cu nr.8039 din 16.07.2024, întocmit în cadrul  Direcției de Asistență Socială din aparatul de specialitate al primarului; 
- Adresa nr.57/27.06.2024 a Asociației Kécenlét cu privire la participarea ca parteneri în cadrul acestui proiect;
În baza prevederilor art.196 alin.(1) lit.a) din OUG nr.57/2019 privind Codul administrativ,  cu modificările și completările ulterioare,  
            Primarul Municipiului Marghita, inițiază următorul 

Proiect de hotărâre:
Art.l 

Se aprobă participarea Municipiului Marghita ca partener în cadrul proiectului 
„Servicii comunitare pentru copiii vulnerabili din Marghita și Chișlaz, județul Bihor”, 
alături de următorii parteneri:



•
Asociația Kécenlét



•
Fundația Creștină Elim



•
Fundația Diaconală Reformată a Eriului



•
UAT Comuna Chișlaz.

Art.2 

Se împuternicește Primarul Municipiului Marghita, dl.  Marcel – Emil SAS - 
ADĂSCĂLIȚII, să semneze Acordul de Parteneriat în numele UAT Municipiul 
Marghita.

Art.3

Se desemnează d-na Gheorghina SILAGHI, director executiv al Direcției de 
Asistență Socială, în calitate de Coordonator al partenerului pentru Municipiul Marghita, 
responsabil de implementarea activităților prevăzute în cadrul proiectului.
Art.4

Se aprobă cofinanțarea proprie a UAT Municipiul Marghita în cuantum de 2% din 
bugetul eligibil aferent partenerului.

Art.5

Prezenta sub formă de  hotărâre se comunică: Primarului Municipiului Marghita; 
Direcției de Asistenţă Socială; Instituţiei Prefectului Judeţului Bihor, afişare pe site-ul 
instituției www.marghita.ro, secțiunea Monitorul Oficial local, la dosar.

Inițiator: primar Marcel -Emil SAS- ADĂSCĂLIȚII    

